1

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท มั่นคงเคหะการ จำกัด (มหาชน) ประกอบธุรกิจพัฒนาอสังหาริมทรัพย์
และให้เช่าอสังหาริมทรัพย์ประเภทอาคารสำนักงานและศูนย์กีฬา นอกจากนี้ยังให้บริการสนามกอล์ฟ
คือ สนามกอล์ฟ “ชวนชื่น” บริษัทย่อยคือ บริษัท แมนคอน จำกัด
ประกอบธุรกิจรับเหมาก่อสร้างและพัฒนาอสังหาริมทรัพย์ในโครงการขนาดเล็ก

ธุรกิจหลักของบริษัทฯ ได้แก่ การพัฒนาที่ดินและปลูกสร้างที่อยู่อาศัยในโครงการที่บริษัทฯ
จัดสรรขายในรูปแบบ บ้านเดี่ยว บ้านแฝด ทาวน์เฮ้าส์ ฯลฯ ภายใต้ชื่อ “ชวนชื่น” และ
“สิรีนเฮ้าส์” และคอนโดมิเนียมภายใต้ชื่อ “เด็น” และ “ออกัสท์” สินค้าส่วนใหญ่ของบริษัทฯ
จะอยู่ในระดับราคา 2-5 ล้านบาท ปัจจุบันบริษัทฯ ดำเนินโครงการทั้งหมด 14 โครงการ
ซึ่งรวมถึงโครงการที่เปิดใหม่ 3 โครงการ ได้แก่ โครงการลีออง สุขุมวิท62
ตั้งอยู่ใกล้จุดขึ้น-ลงทางด่วนสุขุมวิท62 ลักษณะสินค้าเป็นทาวน์โฮม ระดับราคา 6.2 – 10.3
ล้านบาท , โครงการชวนชื่นโมดัส วิภาวดี เฟส2 ตั้งอยู่บนถนนวิภาวดี-รังสิต
ลักษณะสินค้าเป็นทาวน์โฮม, โฮมออฟฟิศ และบ้านเดี่ยว ระดับราคา 4.7 – 10.0 ล้านบาท
และโครงการเบลล์พาร์ค 4 ชวนชื่น ซิตี้ ตั้งอยู่ซอยวัชรพล ลักษณะสินค้าเป็นบ้านเดี่ยว ระดับราคา
4.4 – 5.6 ล้านบาท

ผลการดำเนินงานปีที่ผ่านมาบริษัทฯ รับรู้รายได้จากการขายและบริการในปี 2557 รวม 2,346.89
ล้านบาท ลดลงจากปี 2556 = 14.96% โดยรายได้หลัก คือ ธุรกิจที่อยู่อาศัยลดลง 408.68
ล้านบาท คิดเป็น 15.26% เนื่องจากในปี 2557 บริษัทฯ รับรู้รายได้จากคอนโดมิเนียมน้อยกว่าปี
2556 ถึง 841.11 ล้านบาท ซึ่งหากไม่รวมคอนโดมิเนียมแล้ว บริษัทฯ
รับรู้รายได้จากโครงการบ้านจัดสรรเพิ่มขึ้น 432.44 ล้านบาท คิดเป็น 23.68%
โครงการหลักที่สร้างรายได้ในปีนี้ ได้แก่ ชวนชื่นโมดัส วิภาวดี , ชวนชื่นจรัญฯ 3 , ไพรเวทพาร์ค
และเบลล์พาร์ค ชวนชื่น ซิตี้ สำหรับรายได้จากค่าเช่าและธุรกิจสนามกอล์ฟ ลดลงจากปี 2556 =
4.14 ล้านบาท คิดเป็น 5.04% ด้วยสภาพเศรษฐกิจที่ชะลอตัว และนักท่องเที่ยวต่างชาติลดลง
รายได้จากธุรกิจสนามกอล์ฟจึงลดลงตามไปด้วย

บริษัทฯ มีกำไรเบื้องต้นในปี 2557 จำนวน 955.27 ล้านบาท คิดเป็นอัตราส่วนกำไรเบื้องต้น
(Gross Profit Margin) 40.70% เพิ่มขึ้นจากปีที่ผ่านมา ซึ่งมีอัตราส่วนกำไรเบื้องต้น 34.40%
สาเหตุหลักมาจากปีที่แล้ว มีการรับรู้รายได้จากคอนโดมิเนียม ซึ่งมีกำไรเบื้องต้นต่ำกว่าบ้านเดี่ยว

ค่าใช้จ่ายในการขายและบริหารในปีนี้อยู่ที่ 417.69 ล้านบาท ลดลงจาก 430.80
ล้านบาทในปีที่ผ่านมา อย่างไรก็ดี อัตราส่วนค่าใช้จ่ายในการขายและบริหารต่อยอดขาย (SG&A to
sales) ปรับตัวเพิ่มขึ้น เมื่อเทียบกับปีที่ผ่านมาจาก 15.61% เป็น 17.80%
เนื่องจากฐานรายได้ที่น้อยลง

2

หลังหักดอกเบี้ยและภาษีแล้ว บริษัทฯ มีกำไรสุทธิประจำปี 2557 เท่ากับ 447.33 ล้านบาท คิดเป็น
0.52 บาทต่อหุ้น เพิ่มขึ้น 4.38% จาก 428.56 ล้านบาทในปีที่ผ่านมา ส่งผลให้อัตราส่วนกำไรสุทธิ
(Net Profit Margin) ในปีนี้เท่ากับ 18.76% สูงขึ้นจากอัตรา 15.32% ในปีที่ผ่านมา

ทางด้านฐานะการเงินของบริษัทฯ ยังคงความแข็งแกร่ง โดยในส่วนของสินทรัพย์เพิ่มขึ้น 578.63
ล้านบาท เมื่อเทียบกับปีที่ผ่านมา เนื่องจากบริษัทฯ ได้ลงทุนเพิ่มขึ้นในการพัฒนาโครงการ
ดังจะเห็นได้จากมูลค่าโครงการอสังหาริมทรัพย์ระหว่างการพัฒนาเพิ่มขึ้น 677.67 ล้านบาท
สำหรับหนี้สินปรับตัวเพิ่มขึ้น 388.60 ล้านบาท จาก 1,502.79 ล้านบาท เป็น 1,891.39
ล้านบาท จากการกู้ยืมเงิน ทั้งนี้ เงินกู้ยืมระยะสั้นที่ปรับตัวเพิ่มขึ้นจาก 80.17 ล้านบาท เป็น 430
ล้านบาท เนื่องจากบริษัทฯ ได้กู้ยืมเงินโดยการออกตั๋วเงินระยะสั้น (B/E)
เนื่องจากมีต้นทุนที่ต่ำกว่าการกู้จากสถาบันการเงิน อย่างไรก็ดี หนี้สินหมุนเวียนมิได้เพิ่มขึ้น
แต่กลับลดลง 409.60 ล้านบาท เนื่องจากเงินกู้ระยะยาวที่ถึงกำหนดชำระภายในหนึ่งปีลดลง
746.67 ล้านบาท ทดแทนด้วยการเพิ่มขึ้นของเงินกู้ระยะยาว ซึ่งเพิ่มขึ้น 805.84 ล้านบาท
สำหรับส่วนของผู้ถือหุ้นเพิ่มขึ้น 190.03 ล้านบาทจากสิ้นปีที่ผ่านมา อัตราส่วนหนี้สินต่อทุน (D/E
Ratio) ณ สิ้นปี 2557 จึงปรับตัวเพิ่มขึ้นจาก 0.28 เท่าเมื่อสิ้นปีที่ผ่านมา เป็น 0.35 เท่า ณ
สิ้นปี 2557 แต่ยังต่ำมากเมื่อเทียบกับค่าเฉลี่ยอุตสาหกรรมที่อยู่อาศัย ซึ่งสูงกว่า 1.5 เท่า

3

1.1 การเปลี่ยนแปลงและพัฒนาการที่สำคัญ

บริษัทเริ่มประกอบธุรกิจพัฒนาอสังหาริมทรัพย์เมื่อปี 2524 โดยในปี 2533 บริษัทฯ
ได้เข้าจดทะเบียนในตลาดหลักทรัพย์แห่งประเทศไทย และในปี2536 บริษัทฯ
ได้จดทะเบียนแปรสภาพเป็นบริษัทมหาชน จำกัด ทะเบียนเลขที่ 0107536001567

ปี 2555 ที่ประชุมผู้ถือหุ้นสามัญประจำปี ครั้งที่ 1/2555 ได้มีมติจ่ายเงินปันผลในอัตราหุ้นละ 0.18
บาท หักการจ่ายเงินปันผลระหว่างกาลอัตราหุ้นละ 0.10 บาท เมื่อวันที่ 9 กันยายน 2554
ส่วนที่เหลือจ่ายสุทธิอัตราหุ้นละ 0.08 บาท จำนวนหุ้นทั้งหมด 860,384,157 หุ้น รวมเป็นเงิน
68,824,260.56 บาท คิดเป็นอัตราการจ่ายเงินปันผลรวม 66%
ของกำไรสุทธิจากกิจกรรมดำเนินงาน

ที่ประชุมคณะกรรมการบริษัทฯ ครั้งที่4/2555 เมื่อวันที่ 14 สิงหาคม 2555
ได้มีมติจ่ายเงินปันผลระหว่างกาล จากผลการดำเนินงานสำหรับงวดหกเดือน สิ้นสุดวันที่ 30
มิถุนายน 2555 ในอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท

ปี 2556 ที่ประชุมผู้ถือหุ้นสามัญประจำปี ครั้งที่ 1/2556 ได้มีมติจ่ายเงินปันผลในอัตราหุ้นละ 0.20
บาท หักการจ่ายเงินปันผลระหว่างกาลอัตราหุ้นละ 0.10 บาท เมื่อวันที่ 12 กันยายน 2555
ส่วนที่เหลือจ่ายสุทธิอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท คิดเป็นอัตราการจ่ายเงินปันผลรวม 66%
ของกำไรสุทธิจากกิจกรรมดำเนินงาน

ที่ประชุมคณะกรรมการบริษัทฯ ครั้งที่4/2556 เมื่อวันที่ 13 สิงหาคม 2556
ได้มีมติจ่ายเงินปันผลระหว่างกาล จากผลการดำเนินงานสำหรับงวดหกเดือน สิ้นสุดวันที่ 30
มิถุนายน 2556 ในอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท

ปี 2557 ที่ประชุมผู้ถือหุ้นสามัญประจำปี ครั้งที่ 1/2557 ได้มีมติจ่ายเงินปันผลในอัตราหุ้นละ 0.30
บาท หักการจ่ายเงินปันผลระหว่างกาลอัตราหุ้นละ 0.10 บาท เมื่อวันที่ 12 กันยายน 2556
ส่วนที่เหลือจ่ายสุทธิอัตราหุ้นละ 0.20 บาท จำนวนหุ้นทั้งหมด 860,384,157 หุ้น รวมเป็นเงิน
172,076,831.40 บาท คิดเป็นอัตราการจ่ายเงินปันผลรวม 60%
ของกำไรสุทธิจากกิจกรรมดำเนินงาน

ที่ประชุมคณะกรรมการบริษัทฯ ครั้งที่4/2557 เมื่อวันที่ 14 สิงหาคม 2557
ได้มีมติจ่ายเงินปันผลระหว่างกาล จากผลการดำเนินงานสำหรับงวดหกเดือน สิ้นสุดวันที่ 30
มิถุนายน 2557 ในอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท

4

1.2 ภาพรวมการประกอบธุรกิจ และโครงสร้างการถือหุ้นของกลุ่มบริษัท

บริษัท มั่นคงเคหะการ จำกัด (มหาชน) ประกอบธุรกิจพัฒนาอสังหาริมทรัพย์
ประเภทที่อยู่อาศัยและให้เช่าอสังหาริมทรัพย์ โดยมุ่งเน้นโครงการประเภทที่อยู่อาศัยในแนวราบ
มีโครงการที่เปิดดำเนินการในปี 2557 จำนวน 14 โครงการ ลักษณะเป็นบ้านเดี่ยว , บ้านแฝด
และทาวน์เฮ้าส์ ภายใต้ชื่อ “ชวนชื่น” และ “สิรีนเฮ้าส์”
รวมถึงโครงการประเภทคอนโดมิเนียมซึ่งกลับมาดำเนินการอีกครั้งตั้งแต่ปี 2553 ภายใต้ชื่อ “เด็น”
และ “ออกัสท์” ส่วนการให้เช่าอสังหาริมทรัพย์ ได้แก่ อาคารสำนักงานและศูนย์กีฬา
นอกจากนี้ยังเปิดให้บริการสนามกอล์ฟ “ชวนชื่น” เป็นสนามกอล์ฟ 18 หลุม
พร้อมคลับเฮ้าส์และสนามไดร์ฟกอล์ฟตั้งอยู่บนถนนกรุงเทพฯ - ปทุมธานี

บริษัทย่อยคือ บริษัท แมนคอน จำกัด ประกอบธุรกิจประเภท รับเหมาก่อสร้าง และ
พัฒนาอสังหาริมทรัพย์ในโครงการขนาดเล็ก ส่วนบริษัทร่วมอีก 2 แห่ง คือ บริษัท สามัคคีซีเมนต์
จำกัด ประกอบธุรกิจประเภทผลิตวัสดุปูนซีเมนต์และปูนสำเร็จรูป, บริษัท ทรัพย์นรสิงห์ จำกัด
ประกอบธุรกิจประเภทอุตสาหกรรมทราย

ผังแสดงโครงสร้างการถือหุ้นของบริษัทฯ

5

2. ลักษณะการประกอบธุรกิจ

2.1 โครงสร้างรายได้

โครงสร้างรายได้จำแนกตามกลุ่มธุรกิจ ในระยะ 3 ปีที่ผ่านมา มีดังนี้ หน่วย : พันบาท

+--------------+----------+--------+------+---+-----+---+-----+----+
| ผลิตภัณฑ์/บริการ | ดำเ      | %ก     | 2555 |   | 2   |   | 2   |    |
|              | นินงานโดย | ารถือหุ้น |      |   | 556 |   | 557 |    |
|              |          |        | 2012 |   |     |   |     |    |
|              |          | ขอ     |      |   | 2   |   | 2   |    |
|              |          | งบริษัทฯ |      |   | 013 |   | 014 |    |
+--------------+----------+--------+------+---+-----+---+-----+----+
| Product /    | Company  | M.K ‘S | ร    | % | รา  | % | รา  | %  |
| Service      |          |        | ายได้ |   | ยได้ |   | ยได้ |    |
|              |          | Shareh |      |   |     |   |     |    |
|              |          | olding | Rev  |   | R   |   | R   |    |
|              |          | (%)    | enue |   | eve |   | eve |    |
|              |          |        |      |   | nue |   | nue |    |
+--------------+----------+--------+------+---+-----+---+-----+----+
| พัฒน          | บมจ.มั่นค  |        | 1    | 9 | 2,6 | 9 | 2,2 | 9  |
| าอสังหาริมทรัพย์ | งเคหะการ |        | ,652 | 3 | 77, | 5 | 68, | 5. |
|              |          |        | ,307 | . | 477 | . | 799 | 13 |
| Real Estate  | M.K.     |        |      | 5 |     | 6 |     |    |
| Development  | Real     |        |      | 2 |     | 9 |     |    |
|              | Estate   |        |      |   |     |   |     |    |
|              | Dev      |        |      |   |     |   |     |    |
|              | elopment |        |      |   |     |   |     |    |
|              | Plc.     |        |      |   |     |   |     |    |
+--------------+----------+--------+------+---+-----+---+-----+----+
|              | บ        | 95.50  |      |   |     |   |     |    |
|              | จ.แมนคอน |        |      |   |     |   |     |    |
|              |          |        |      |   |     |   |     |    |
|              | Mancon   |        |      |   |     |   |     |    |
|              | Co.,     |        |      |   |     |   |     |    |
|              | Lid.     |        |      |   |     |   |     |    |
+--------------+----------+--------+------+---+-----+---+-----+----+
| อื่น ๆ         | บมจ.มั่นค  | 95.50  | 114  | 6 | 1   | 4 | 1   | 4. |
|              | งเคหะการ |        | ,523 | . | 20, | . | 16, | 87 |
| Other        |          |        |      | 4 | 653 | 3 | 098 |    |
|              | M.K.     |        |      | 8 |     | 1 |     |    |
|              | Real     |        |      |   |     |   |     |    |
|              | Estate   |        |      |   |     |   |     |    |
|              |          |        |      |   |     |   |     |    |
|              | Dev      |        |      |   |     |   |     |    |
|              | elopment |        |      |   |     |   |     |    |
|              | Plc.     |        |      |   |     |   |     |    |
|              |          |        |      |   |     |   |     |    |
|              | บ        |        |      |   |     |   |     |    |
|              | จ.แมนคอน |        |      |   |     |   |     |    |
|              |          |        |      |   |     |   |     |    |
|              | Mancon   |        |      |   |     |   |     |    |
|              | Co.,     |        |      |   |     |   |     |    |
|              | Ltd.     |        |      |   |     |   |     |    |
+--------------+----------+--------+------+---+-----+---+-----+----+
|              |          | รวม    | 1    | 1 | 2,7 | 1 | 2,3 | 1  |
|              |          |        | ,766 | 0 | 98, | 0 | 84, | 00 |
|              |          | Total  | ,830 | 0 | 130 | 0 | 897 |    |
+--------------+----------+--------+------+---+-----+---+-----+----+

รายได้อื่นๆ ประกอบด้วย รายได้จากค่าเช่าอาคาร , รายได้จากสนามกอล์ฟ เป็นต้น
ซึ่งรายได้ดังกล่าว หากแยกย่อยแต่ละรายการจะมีมูลค่าไม่เกิน10% ของรายได้รวม
ตามงบการเงินรวม

บริษัทฯ มีส่วนได้เสียในบริษัทร่วม ดังนี้ (หน่วย : บาท) ปี 2555 ปี 2556 ปี 2557

บริษัท ทรัพย์นรสิงห์ จำกัด (บริษัทฯ ถือหุ้น 36.07%) (721) 49,054 19,859

บริษัท สามัคคีซีเมนต์ จำกัด (บริษัทฯ ถือหุ้น 44.04%) 6,422,136 (12,472,227)
(15,763,118)

หมายเหตุ : ในเดือนพฤษภาคม 2557 บริษัทฯ ได้ลงทุนเพิ่มในบริษัท สามัคคีซีเมนต์ จำกัด
ซึ่งเป็นบริษัทร่วม เป็นจำนวนเงิน 20.32 ล้านบาท เป็นผลให้สัดส่วนการถือหุ้นเพิ่มเป็นอัตราร้อยละ
44.04 (ตามหมายเหตุประกอบงบการเงิน ข้อ 10.)

6

2.2 การประกอบธุรกิจของแต่ละสายผลิตภัณฑ์

 2.2.1 ลักษณะผลิตภัณฑ์

ลักษณะการประกอบธุรกิจหลัก คือ การพัฒนาอสังหาริมทรัพย์เพื่อขายในรูปของโครงการ
ซึ่งประกอบด้วย บ้านเดี่ยวและบ้านแฝดเป็นหลัก และในปี 2552 ได้เปิดขายทาวน์เฮ้าส์
หลังจากที่ไม่ได้จับตลาดนี้มากว่าสิบปี นอกจากนี้ในปลายปี 2553 บริษัทฯ
ได้ขยายกลุ่มเป้าหมายเพิ่มขึ้นจากบ้านจัดสรร โดยเพิ่มสินค้าคอนโดมิเนียมในระดับราคา 1-2
ล้านบาท เพื่อรองรับความต้องการของกลุ่มลูกค้าให้กว้างขึ้น สำหรับรูปแบบผลิตภัณฑ์หลักของบริษัทฯ
จะเป็นประเภทบ้านสร้างก่อนขาย เพื่อตอบสนองความต้องการของลูกค้าที่ต้องการเข้าอยู่ทันที
และสำหรับบางโครงการจะมีสินค้าบ้านสั่งสร้าง ซึ่งสามารถเปลี่ยนแปลงต่อเติมจากแบบมาตรฐานได้
โครงการของบริษัทฯ มีทำเลที่ตั้งกระจายอยู่รอบกรุงเทพมหานครและปริมณฑล (
รายละเอียดโครงการตามเอกสารแนบ 5.1 ) สำหรับธุรกิจรองของบริษัทฯ คือ
ธุรกิจสนามกอล์ฟและการให้เช่าอาคารสำนักงาน

2.2.2 การตลาดและภาวะการแข่งขัน

ก) นโยบายและลักษณะการตลาดและการแข่งขันของผลิตภัณฑ์และบริการที่สำคัญ

บริษัทฯ นำเสนอสินค้าโดยยึดนโยบาย “ความคุ้มราคา” (Value for Money) แก่ลูกค้า
กล่าวคือลูกค้าจะได้รับสินค้าและบริการที่ดีในราคาที่เหมาะสม ประเภทของสินค้าประกอบด้วย
บ้านเดี่ยว บ้านแฝด ที่ดินเปล่า ทาวน์เฮ้าส์ โฮมออฟฟิศและคอนโดมิเนียม ระดับราคาเฉลี่ยประมาณ
2.0 - 5.0 ล้านบาท ลักษณะลูกค้าจะเป็นผู้ใช้โดยตรง (end user)
จึงไม่มีความเสี่ยงในการพึ่งพิงลูกค้ารายใดเป็นพิเศษ
กลุ่มลูกค้าเป้าหมายเป็นกลุ่มผู้มีรายได้ระดับปานกลางขึ้นไป ช่วงอายุประมาณ 30-50 ปี
อาชีพรับจ้างเอกชน, ธุรกิจส่วนตัว เป็นส่วนใหญ่
สำหรับช่องทางการจำหน่ายจะใช้วิธีขายตรงแก่ลูกค้า
โดยมีสำนักงานขายประจำแต่ละหน่วยงานและสำนักงานใหญ่

ข) ภาวะ การแข่งขัน

เช่นเดียวกับสภาวะเศรษฐกิจโดยรวมของประเทศ ตลาดที่อยู่อาศัยในปี 2557 เข้าสู่ภาวะชะลอตัว
จากผลกระทบทางการเมืองตั้งแต่ปลายปี 2556
ทำให้ผู้ประกอบการต่างชะลอการเปิดตัวโครงการใหม่ในครึ่งแรกของปี
โดยเฉพาะคอนโดมิเนียมที่เริ่มประสบภาวะอุปทานล้นตั้งแต่ปี 2556
จำนวนคอนโดมิเนียมเปิดตัวใหม่ในกรุงเทพฯและปริมณฑล ในปี 2557 จึงลดลงเหลือ 65,298
หน่วย จากที่เคยสูงถึง 84,250 หน่วยในปี 2556
ในขณะที่บ้านแนวราบมีจำนวนเปิดตัวใหม่ทรงตัวที่ระดับ 47,000-48,000 หน่วย (ที่มาของข้อมูล :
เอเจนซี่ฟอร์เรียลเอสเตทแอฟแฟร์) สำหรับครึ่งหลังของปี สภาวะเศรษฐกิจที่ชะลอตัว
ส่งผลให้ผู้บริโภคชะลอการตัดสินใจ โดยเฉพาะอย่างยิ่งในไตรมาสที่ 4

สำหรับจำนวนบ้านแนวราบสร้างเสร็จจดทะเบียนโดยผู้ประกอบการในกรุงเทพฯและปริมณฑล ปี
2557 ลดลง 10.7% จากปีที่ผ่านมา ในขณะที่จำนวนคอนโดมิเนียมสร้างเสร็จจดทะเบียนเพิ่มขึ้น
2.1% มาอยู่ที่ 72,921 หน่วย
ซึ่งจะเห็นได้ว่าสินค้าบ้านจัดสรรมีการปรับตัวรับภาวะอุปสงค์ได้ดีกว่าคอนโดมิเนียม ทั้งนี้

7

มีข้อสังเกตถึงจำนวนคอนโดมิเนียมที่มีการโอนกรรมสิทธิ์จากนิติบุคคล
(คือจากผู้ประกอบการไปยังผู้ซื้อ) ในปี 2557 มีเพียง 45,038 หน่วย
ในขณะที่จำนวนคอนโดมิเนียมสร้างเสร็จจดทะเบียนอยู่ที่ 72,921 หน่วย
แสดงถึงอุปทานคอนโดมิเนียมสร้างเสร็จที่ตกค้างในตลาดมากกว่า 20,000 หน่วยต่อปี
(ที่มาของข้อมูล : ศูนย์ข้อมูลอสังหาริมทรัพย์)

ภายใต้ภาวะตลาดคอนโดมิเนียมที่ค่อนข้างซบเซา บริษัทฯ จึงมุ่งมั่นพัฒนาโครงการแนวราบ
โดยโครงการที่เปิดตัวใหม่จำนวน 3 โครงการ ทั้งในทำเลใหม่
และเปิดเฟสใหม่ต่อเนื่องในทำเลเดิมเป็นโครงการแนวราบทั้งหมด ได้แก่

1. ลีออง สุขุมวิท 62 เป็นโครงการทาวน์เฮ้าส์ 3 ชั้นในสไตล์อิงลิชโมเดิร์น จำนวน 58 ยูนิต
บนพื้นที่ 6 ไร่ มูลค่าโครงการ 430 ล้านบาท
จุดเด่นของทำเลที่ตั้งโครงการคือความสะดวกสบายในการเดินทาง
นอกจากจะใกล้จุดขึ้นลงทางด่วนสุขุมวิท 62 เพียง 200 เมตรแล้ว ยังห่างจากสถานีรถไฟฟ้าBTS
บางจาก ซึ่งตั้งอยู่ที่ปากซอยสุขุมวิท 62 เพียง 1 กม.
ความสะดวกในการเดินทางจึงเทียบเคียงได้กับคอนโดมิเนียมในทำเลสุขุมวิทช่วงปลาย
แต่ด้วยความคุ้มราคาและพื้นที่ใช้สอยที่มากกว่าคอนโดมิเนียมหลายเท่า

2. ชวนชื่นโมดัสวิภาวดี เฟส 2 หลังจากได้รับการต้อนรับที่ดีในเฟส 1 ซึ่งเปิดตัวในปี 2556
บริษัทฯ จึงได้ดำเนินโครงการต่อเนื่องในเฟส 2 ซึ่งประกอบด้วยทาวน์เฮ้าส์ โฮมออฟฟิศ
และบ้านเดี่ยว ในสไตล์ ทรอปิเคิลโมเดิร์น รวม 298 ยูนิต บนเนื้อที่ 40 ไร่ มูลค่าโครงการ
2,200 ล้านบาท จุดเด่นของโครงการ นอกจากจะใกล้ที่ตั้งของสถานีรถไฟฟ้าสายสีแดงแล้ว
ยังมีโครงการถนนตัดใหม่เชื่อมวิภาวดีรังสิตและพหลโยธิน
ที่จะเสริมการจราจรในบริเวณนี้ให้คล่องตัวยิ่งขึ้น

3. เบลล์พาร์ค 4 ชวนชื่นซิตี้ เฟสใหม่ล่าสุดของโครงการเบลล์พาร์ค ตั้งอยู่บนทำเลยอดนิยมซอย
วัชรพล นำเสนอสินค้าประเภทบ้านเดี่ยว มูลค่าโครงการ 355 ล้านบาท จุดเด่นของโครงการ คือ
ทำเลต้นถนนวัชรพล เข้าออกได้ทั้งทางถนนวัชรพลและซอยรามอินทรา 65
เข้าสู่ใจกลางเมืองโดยสะดวกด้วยทางด่วน นอกจากนี้
ยังแวดล้อมด้วยศูนย์การค้าและไลฟ์สไตล์มอลล์หลากหลายทั้งบนถนนวัชรพล ถนนรามอินทรา
และถนนประดิษฐ์มนูธรรม

2.2.3 การจัดหาผลิตภัณฑ์หรือบริการ

ที่ดินและวัสดุก่อสร้าง

(1) ลักษณะการจัดให้ได้มาซึ่งผลิตภัณฑ์

ในช่วงปีที่ผ่านมาบริษัทฯ ได้ดำเนินการจัดซื้อวัตถุดิบ ( ที่ดิน ) เพิ่มเติมบางส่วน
ซึ่งได้นำมาพัฒนาเป็นโครงการในปี 2558 ได้แก่ ชวนชื่นเอกชัย-บางบอน4 , ชวนชื่นพระราม5
(ถ.นครอินทร์) , โครงการคอนโดมิเนียม 2 โครงการในทำเลถนนสุขสวัสดิ์ และถนนอรุณอัมรินทร์
และบริษัทฯ มีที่ดินที่รอการพัฒนาอยู่จำนวนหนึ่ง (ประมาณ 23%ของสินทรัพย์รวม) ซึ่งบริษัทฯ
ได้ซื้อไว้ในราคาต้นทุนที่ถูก
และเล็งเห็นว่าเป็นทำเลสำคัญในอนาคตที่จะพิจารณาวางแนวทางในการพัฒนาเป็นลำดับต่อไป
โดยบริษัทฯ ยังคงมีนโยบายมุ่งเน้นพัฒนาทำเลต่างๆ รอบกรุงเทพฯ และปริมณฑล
ที่ภาครัฐมีนโยบายในการวางเครือข่ายคมนาคม ทั้งถนนตัดใหม่ ทางด่วน และขนส่งมวลชนระบบราง

8

ในส่วนของวัตถุดิบ (วัสดุก่อสร้าง) บริษัทฯ จะใช้นโยบายจัดจ้างผู้รับเหมามาดำเนินการ
ดังนั้นวัสดุส่วนใหญ่จึงเป็นการจัดซื้อโดยผู้รับเหมา ยกเว้นวัสดุบางชนิดที่ต้องเน้นการควบคุมคุณภาพ
บริษัทฯจะสั่งซื้อเองจากบริษัทฯผู้ผลิตโดยตรงซึ่งจะได้ต้นทุนที่ถูกกว่าเนื่องจากมีการสั่งเป็นจำนวนมาก
หรือสั่งซื้อจากบริษัทในเครือ ซึ่งบริษัทฯ สามารถมีอำนาจต่อรองในแง่ราคา เงื่อนไข และบริการ
ที่ผ่านมาบริษัทฯ ไม่มีการซื้อวัตถุดิบจากผู้ผลิตหรือผู้จำหน่ายรายใดเกินกว่าอัตราร้อยละ 30
ของมูลค่าการซื้อวัตถุดิบทั้งหมด

(2) ผลกระทบต่อสิ่งแวดล้อม

-   ผลกระทบและการดำเนินการป้องกัน

1. ทรัพยากรและสิ่งแวดล้อมทางกายภาพ

สภาพภูมิประเทศ จัดให้มีการทำรั้วกำแพงรอบบริเวณบ้านพักคนงานให้เป็นสัดส่วน มี

การปลูกต้นไม้และทำสวนหย่อมด้านหน้าโครงการเพื่อความสวยงาม

การชะล้างพังทลายของดิน มีการสร้างเขื่อนกันดินบริเวณพื้นที่หน้าโครงการใกล้กับแนว

แม่น้ำลำคลอง

คุณภาพอากาศ มีการป้องกันฝุ่นละอองในพื้นที่โครงการโดยการฉีดพรมน้ำ , ตรวจสอบ

เครื่องจักรกลที่ใช้ในการก่อสร้างให้อยู่ในสภาพดี เพื่อลดการเกิดเขม่าและควัน
เสียงและการสั่นสะเทือน ตรวจสอบเครื่องจักรกลในการก่อสร้างให้อยู่ในสถานที่เสมอ

เพื่อลดการเกิดเสียงดัง อันเนื่องจากเครื่องจักรกลชำรุด และไม่ดำเนินกิจกรรมใดๆ
ที่ก่อให้เกิดเสียงดังรบกวนในช่วงเวลาพักผ่อนของชุมชน (หลังเวลา 19.00 น.)

ทรัพยากรน้ำ ,การระบายน้ำและการป้องกันน้ำท่วม จัดให้มีรางระบายน้ำรอบๆ บ้านพักคนงาน
และบ่อพักน้ำชั่วคราวเพื่อรองรับน้ำเสียจากกิจกรรมต่างๆ ของคนงาน ,จัดสร้างระบบบำบัดน้ำเสีย
และสิ่งปฏิกูลจากคนงานโดยจัดสร้างเป็นแบบเกรอะ-กรองไร้อากาศและจัดให้มีการสูบกากตะกอนในบ่อเกรอะไปกำจัด

2. ทรัพยากรชีวภาพ

 มีการดำเนินการตามมาตรการป้องกัน / ลดผลกระทบต่อทรัพยากรกายภาพอย่างเคร่งครัด

เพื่อไม่ก่อให้เกิดผลกระทบ

3. คุณค่าการใช้ประโยชน์ของมนุษย์

แหล่งน้ำใช้ แนะนำให้คนงานใช้น้ำอย่างประหยัด โดยการนำน้ำจากคลองหรือจากบ่อพัก

น้ำมาใช้ในกิจกรรมก่อสร้างบางส่วน เช่นการล้างอุปกรณ์ก่อสร้าง ,การรดน้ำต้นไม้

การใช้ไฟฟ้า แนะนำให้คนงานใช้ไฟฟ้าอย่างประหยัด , ใช้อุปกรณ์ไฟฟ้าที่ได้มาตรฐาน ,
ประหยัดพลังงานและมีอายุการใช้งานยาวนาน ,
เดินสายและติดตั้งอุปกรณ์ไฟฟ้าตามมาตรฐานของการไฟฟ้าฯ

9

การกำจัดขยะมูลฝอย
รวบรวมขยะหรือเศษวัสดุที่เกิดจากการก่อสร้างกองรวมไว้ไม่ให้กระจัดกระจาย
และนำกลับมาใช้ประโยชน์ใหม่หรือนำไปถมที่ , จัดภาชนะรองรับให้เพียงพอกับปริมาณขยะที่เกิดขึ้น
, มีฝาปิดมิดชิด ส่วนขยะที่ใช้ประโยชน์ไม่ได้ควรมีการดำเนินการนำไปทิ้งอย่างน้อยสัปดาห์ละครั้ง

การคมนาคม หลีกเลี่ยงการขนถ่ายวัสดุก่อสร้างในชั่วโมงเร่งด่วน , จำกัดความเร็วของรถ

บรรทุก โดยเฉพาะเมื่อเข้าเขตชุมชน และปฏิบัติตามพระราชบัญญัติการขนส่งอย่างเคร่งครัด ,
ขับรถด้วยความระมัดระวัง ห้ามจอดรถในบริเวณที่ทำให้เกิดการกีดขวางการจราจร

4. คุณภาพชีวิต

อาชีวอนามัย มีการพิจารณาด้านมาตรการความปลอดภัย , จัดให้มีการดูแลการใช้อุปกรณ์

ป้องกันอันตราย และมีการตรวจสอบเพื่อความปลอดภัยในการทำงาน ,
มีการอบรมชี้แจงมาตรการต่างๆ แก่หัวหน้าคนงาน
หรือจัดหาคู่มือพร้อมคำชี้แจงใช้เพื่อให้เกิดสำนึกและเข้าใจในเรื่องความปลอดภัยให้ดียิ่งขึ้น,
มีการจัดหาสวัสดิการด้านสุขาภิบาลต่างๆ เช่น น้ำดื่ม และที่ทิ้งขยะรวม
มีการรักษาความสะอาดภายในพื้นที่เพื่อลดมลภาวะ และอุบัติเหตุต่างๆ ,
จัดให้มีเครื่องปฐมพยาบาลเบื้องต้น , จัดให้มีไฟฟ้า แสงสว่างในเวลากลางคืน
บริเวณบ้านพักคนงานให้เพียงพอ

สาธารณสุข กำหนดขอบเขตบ้านพักคนงานให้อยู่ในบริเวณเดียวกัน ,
มีความเข้มงวดในด้านสุขาภิบาลสิ่งแวดล้อม
เพื่อป้องกันการก่อและแพร่กระจายของเชื้อโรคหรือโรคติดต่อ ,
จัดให้มีเวรยามรักษาความปลอดภัยออกตรวจดูแลความเรียบร้อยตลอด 24 ชั่วโมง

การป้องกันอัคคีภัย มีการเดินสายไฟทุกขั้นตอน และกระทำอย่างถูกหลักวิชาการ , ออกกฎ

ให้คนงานดับไฟให้สนิทหลังสูบบุหรี่ และประกอบอาหาร

ทัศนียภาพและสุนทรียภาพ ควบคุมให้มีการดูแลการก่อสร้างบริเวณต่างๆ
ภายในโครงการให้เป็นไปตามที่ออกแบบไว้ เพื่อรักษาสภาพภูมิทัศน์ที่ดีของโครงการ

- ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ
ได้มีการวางนโยบายในการรักษาสิ่งแวดล้อมเพื่อประโยชน์ของส่วนรวมโดยให้เป็นไปตามมาตรการที่ทางราชการกำหนดไว้

- ข้อพิพาทและแนวทางแก้ไข

  - ไม่มี -

10

2.2.4 งานที่ยังไม่ได้ส่งมอบ ณ วันที่ 31 ธันวาคม 2557

ณ 31 ธันวาคม 2557 บริษัทฯ ไม่มีโครงการงานรอส่งมอบมูลค่าเกินกว่าร้อยละ 10
ของรายได้รวม

11

3. ปัจจัยความเสี่ยง

(3.1) ความเสี่ยงในการประกอบธุรกิจ (Business Risk)

ธุรกิจอสังหาริมทรัพย์ยังคงประสบกับปัจจัยลบที่ต่อเนื่องจากปี 2557 โดยเฉพาะตลาดคอนโดมิเนียม
ซึ่งยังมีอุปทานในระดับสูง
และกำลังซื้อส่วนหนึ่งจากตลาดเพื่อการลงทุนทั้งระยะสั้นและระยะยาวหดหายไป นอกจากนี้
กำลังซื้อของกลุ่มลูกค้าเป้าหมายยังได้รับผลกระทบจากหนี้ภาคครัวเรือนที่ยังสูง
และสภาพเศรษฐกิจที่ซบเซาส่งผลให้ความเชื่อมั่นผู้บริโภคลดลง
รวมถึงธนาคารพาณิชย์ยังคงเข้มงวดในการให้สินเชื่อที่อยู่อาศัยรายย่อย อย่างไรก็ดี
ด้วยการลงทุนภาครัฐที่จะเป็นแรงขับเคลื่อนเศรษฐกิจปี 2558
รวมถึงราคาน้ำมันและอัตราดอกเบี้ยที่อยู่ในระดับต่ำ น่าจะเป็นปัจจัยส่งเสริมกำลังซื้อที่อยู่อาศัยในปีนี้

ในภาวะตลาดที่ซบเซา บริษัทฯ ยังคงมุ่งเน้นการบริหารจัดการสินค้าคงเหลือ(บ้านสร้างก่อนขาย)
โดยการสร้างเพิ่มเพื่อทดแทนหน่วยที่ขายได้ ควบคุมสต๊อกบ้านให้อยู่ในปริมาณที่เหมาะสม
เพื่อรอจังหวะฟื้นกลับของความเชื่อมั่นผู้บริโภค

(3.2) ความเสี่ยงด้านการผลิต (Production Risk)

โครงการสาธารณูปโภคเมกะโปรเจคส์ของภาครัฐ แม้จะเป็นตัวขับเคลื่อนเศรษฐกิจ
แต่อาจส่งผลต่อการขาดแคลนแรงงานก่อสร้าง ซึ่งบริษัทฯ
มีมาตรการรองรับโดยการนำระบบก่อสร้างสำเร็จรูปมาใช้สำหรับทาวน์เฮ้าส์ 3 ชั้น
ซึ่งความหลากหลายของรูปแบบจะไม่มากเท่าบ้านเดี่ยว-บ้านแฝด
จึงเหมาะกับระบบก่อสร้างสำเร็จรูป นอกจากจะร่นระยะเวลาในการก่อสร้างแล้ว
ยังพึ่งพาแรงงานน้อยลงมาก โดยเฉพาะแรงงานประเภทงานโครงสร้าง
ซึ่งอาจถูกดึงเข้าสู่งานก่อสร้างเมกะโปรเจคส์ สำหรับสินค้าประเภทบ้านเดี่ยว-บ้านแฝด
ปัจจัยสำคัญคือการบริหารจำนวนการผลิตให้สมดุล ในภาวะตลาดที่กำลังซื้ออ่อนตัวลง
แต่ยังต้องมีงานผลิตเพื่อรักษาผู้รับเหมาที่มีคุณภาพให้มีงานได้ต่อเนื่อง

สำหรับวัตถุดิบที่สำคัญประการหนึ่งคือ ที่ดิน ยังมีความเสี่ยงในการเฟ้นหาที่ดินทำเลดี
ในราคาที่เหมาะสม โดยเฉพาะอย่างยิ่งภายใต้ผังเมืองฉบับใหม่ที่เข้มงวดมากขึ้น

ในปีนี้ที่บริษัทฯ เพิ่มโครงการคอนโดมิเนียมมากขึ้น
ปัจจัยเสี่ยงสำคัญประการหนึ่งคือการขออนุญาตรายงานการวิเคราะห์ผลกระทบสิ่งแวดล้อม (EIA)
ซึ่งอาจส่งผลต่อความล่าช้าของโครงการ บริษัทฯ
จึงเตรียมแผนงานในการขออนุญาตรายงานการวิเคราะห์ผลกระทบสิ่งแวดล้อมล่วงหน้าก่อนเปิดขายโครงการ

(3.3) ความเสี่ยงด้านการเงิน (Financial Risk)

ในภาวะเศรษฐกิจซบเซา
ความแข็งแกร่งทางการเงินและการบริหารกระแสเงินสดถือเป็นปัจจัยสำคัญสำหรับธุรกิจที่ต้องใช้เงินทุนหมุนเวียนในการดำเนินงานสูงอย่างธุรกิจอสังหาริมทรัพย์
บริษัทฯ คงความแข็งแกร่งทางการเงิน ด้วยอัตราส่วนหนี้สินต่อทุน (D/E Ratio) เพียง 0.35
เท่า และอัตราส่วนหนี้สินสุทธิต่อทุน (Net D/E ratio) ต่ำเพียง 0.24 เท่า ณ สิ้นปี 2557
ในขณะที่ภาระหนี้ที่มีดอกเบี้ย (Interest-bearing debt) ณ สิ้นปี 2557 ก็ต่ำเพียง 1,295.29
ล้านบาท ประกอบกับกระแสเงินสดที่มีสภาพคล่องสูง บริษัทฯ จึงมีความแข็งแกร่งทางการเงิน
พร้อมรับสถานการณ์เศรษฐกิจที่อยู่ในสภาวะชะลอตัวเช่นในปัจจุบัน
และยังพร้อมที่จะรุกคืบด้วยโครงการใหม่ ทันทีที่ตลาดพลิกฟื้น

12

4. ทรัพย์สินที่ใช้ในการประกอบธุรกิจของบริษัทและบริษัทย่อย

(1) บริษัทและบริษัทย่อยมีทรัพย์สินหมุนเวียนและทรัพย์สินถาวรหลักที่ใช้ในการประกอบธุรกิจรวม
เป็นมูลค่าตามบัญชีสุทธิ 7,001,306,319 บาท โดยแยกลำดับรายการได้ดังนี้

1. ที่ดินรอการพัฒนาและเพื่อขาย-สุทธิ 1,675,091,124 บาท (หมายเหตุงบการเงิน 7)

2. ที่ดินและงานก่อสร้างพัฒนาเพื่อขาย 4,411,976,147 บาท (หมายเหตุงบการเงิน 6)

3. บ้านพร้อมขายและบ้านตัวอย่าง 286,482,270 บาท (หมายเหตุงบการเงิน 6)

4. สิทธิการเช่าและอาคารพร้อมส่วนปรับปรุง 149,975,553 บาท (หมายเหตุงบการเงิน 13)

5. สนามกอล์ฟและสโมสร 864,368,948 บาท (หมายเหตุงบการเงิน 12)

รวม 7,387,894,042 บาท

หัก ค่าเสื่อมราคาสะสม 369,148,064 บาท

ค่าเผื่อมูลค่าสินค้าลดลง

- บ้านและบ้านตัวอย่าง 3,260,976 บาท

- ที่ดินรอการพัฒนาและเพื่อขาย 14,178,683 บาท

สุทธิ 7,001,306,319 บาท

(2) บริษัทฯใช้ทรัพย์สินลำดับที่ 1และ2 บางส่วน
เป็นหลักประกันในการกู้ยืมเพื่อการพัฒนาโครงการและได้ทำการประเมินราคาใหม่ในปี 2555 –
2557
ซึ่งจัดทำโดยผู้ประเมินที่อยู่ในความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
บริษัทฯ
ได้ปรับราคาประเมินที่ดินดังกล่าวตามมูลค่างานที่ได้ส่งมอบให้ลูกค้าแล้วโดยใช้วิธีอัตราถัวเฉลี่ยพื้นที่ที่เหลือขายเทียบกับพื้นที่ที่ได้ทำการประเมินไว้

(3) บริษัทและบริษัทย่อยไม่มีสินทรัพย์ไม่มีตัวตนที่สำคัญในการประกอบธุรกิจ

(4) บริษัทมีสัดส่วนการลงทุนในบริษัทย่อยและบริษัทร่วมตาม หมายเหตุประกอบงบการเงินหมายเลข
1 และหมายเลข 10
โดยไม่มีอำนาจควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจของบริษัทร่วม

[]13

14

(6) โครงการในอนาคต

โครงการที่จะเปิดดำเนินการในปี 2558 ที่บริษัทฯ ได้จัดซื้อที่ดินแล้ว มี 6 โครงการ คือ

1.     ชวนชื่นเอกชัย-บางบอน 4 ทำเลที่ตั้งถนนบางบอน 4 เพียง 150 เมตรจากถนนเอกชัย
(เลื่อนกำหนดการเปิดโครงการจากเดิมในปี 2557) เนื้อที่ประมาณ 32 ไร่ เป็นบ้านเดี่ยว จำนวน
94 ยูนิต ขนาดราคาบ้านพร้อมที่ดินตั้งแต่ 7.7 – 8.4 ล้านบาท มูลค่าโครงการ 710 ล้านบาท

2.     ชวนชื่นกรีนบาวด์ ทำเลที่ตั้งถนนกรุงเทพฯ-ปทุมธานี จ.ปทุมธานี เนื้อที่ประมาณ 44 ไร่
เป็นบ้านเดี่ยว จำนวน 189 ยูนิต ขนาดราคาบ้านพร้อมที่ดินตั้งแต่ 3.5 – 4.6 ล้านบาท
มูลค่าโครงการ 712 ล้านบาท

3. ชวนชื่นพระราม 5 ทำเลที่ตั้งถนนนครอินทร์ ใกล้สะพานพระราม 5 เนื้อที่ประมาณ 26 ไร่
เป็นบ้านเดี่ยว จำนวน 110 ยูนิต ขนาดราคาบ้านพร้อมที่ดินตั้งแต่ 8.0-10.0 ล้านบาท
มูลค่าโครงการ 988 ล้านบาท

4. ไพร์ม พาร์ค ชวนชื่นซิตี้ ทำเลที่ตั้งถนนวัชรพล เนื้อที่ประมาณ 30 ไร่ ประกอบด้วยบ้านเดี่ยว
และบ้านแฝด จำนวน 160 ยูนิต ขนาดราคาบ้านพร้อมที่ดินตั้งแต่ 4.9 – 5.8 ล้านบาท
มูลค่าโครงการ 750 ล้านบาท

5. โครงการอรุณ คอนโดมิเนียม ตั้งอยู่บนถนนอรุณอัมรินทร์ ใกล้สะพานพระราม 8
อาคารคอนโดมิเนียมสูง 13 ชั้น จำนวนรวม 308 ยูนิต ขนาด 30 ตร.ม.ขึ้นไป ราคาเริ่มต้น 2.0
ล้านบาท มูลค่าโครงการ 730 ล้านบาท

6. โครงการคอนโดมิเนียม ถนนสุขสวัสดิ์ อาคารคอนโดมิเนียมสูง 35 ชั้น จำนวนประมาณ 900
ยูนิต ขนาด 25 ตร.ม.ขึ้นไป ราคาเริ่มต้น 1.8 ล้านบาท มูลค่าโครงการ 2,000 ล้านบาท

15

5. ข้อพิพาททางกฎหมาย

บริษัทฯ ไม่มีข้อพิพาททางกฎหมายที่กระทบต่อการดำเนินธุรกิจของบริษัทฯ อย่างมีนัยสำคัญ

16

6. ข้อมูลทั่วไป และข้อมูลสำคัญอื่น

ชื่อบริษัท : บริษัท มั่นคงเคหะการ จำกัด (มหาชน)

ชื่อย่อหลักทรัพย์ : MK

ประกอบธุรกิจหลักประเภท : พัฒนาอสังหาริมทรัพย์

ที่ตั้งสำนักงานใหญ่ : 719 อาคารมั่นคงเคหะการ ถนนบรรทัดทอง

  แขวงวังใหม่ เขตปทุมวัน กรุงเทพฯ 10330

เลขทะเบียนบริษัท : 0107536001567

HOME PAGE : www.mk.co.th

E-mail : info@mk.co.th

โทรศัพท์ : 0 2 216 - 6600 - 18

โทรสาร : 0 2 216 - 6619

วิสัยทัศน์ : บริษัท มั่นคงเคหะการ จำกัด (มหาชน)

( VISION ) จะเป็นบริษัทพัฒนาอสังหาริมทรัพย์ประเภทที่อยู่อาศัยชั้นนำของประเทศ

มุ่งเสนอสินค้าและบริการที่คุ้มค่า คุ้มราคาแก่ลูกค้า

พันธกิจ : 1. ด้านการเงิน สร้างฐานะทางการเงินที่มั่นคง สร้างผลตอบแทนที่สูงสุดต่อ

( MISSION ) ผู้ถือหุ้น ด้วยยอดขายที่เติบโตด้วยอัตราที่สูงกว่าอัตราการขยายตัวของตลาด

ที่อยู่อาศัย และการบริหารต้นทุนที่มีประสิทธิภาพ

2. ด้านการตลาด มุ่งเสนอสินค้าที่มีคุณภาพดี ทั้งในแง่ทำเล คุณภาพงาน-

ก่อสร้างและสภาพแวดล้อม ในราคาที่สร้างความคุ้มค่าต่อลูกค้า รวมไปถึง

การบริการที่ลูกค้าประทับใจ และสร้างชื่อ “ ชวนชื่น ” และ “ สิรีนเฮ้าส์ ”
ให้เกิดการรับรู้ต่อสาธารณชนในฐานะโครงการที่อยู่อาศัยชั้นนำ

3. ด้านกระบวนการผลิตและการให้บริการ ส่งมอบสินค้าและบริการชั้นดี

ตรงกำหนดเวลา เปี่ยมประสิทธิภาพ มีการพัฒนาผลิตภัณฑ์อย่างต่อเนื่อง

4. ด้านการบริหาร เพิ่มความสามารถในการแข่งขัน มุ่งเน้นความพยายาม

บรรลุถึงเป้าหมายในทุกส่วนงาน และส่งเสริมธรรมาภิบาล

5. ด้านบุคลากร สร้างจิตสำนึกด้านคุณภาพและบริการ สร้างวัฒนธรรมการ

เรียนรู้และพัฒนาอย่างต่อเนื่อง ภายใต้บรรยากาศการทำงานที่อบอุ่นฉันท์มิตร